Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: 96/2003. (VII. 15.) Korm. rendelet (a továbbiakban: Korm.
Paragraph Index: 121

13. § (1) bekezdésében, 70/D. § (1) és (2) bekezdésében, valamint 70/E. § (1) és (2) bekezdésében foglalt jogát. Indítványukban kifejtették, hogy a Kórháztv. 3. §-a „az egészségügyi szolgáltatások területére megfelelõ jogszabályi háttér és garancia rendszer nélkül engedi be a magántõkét”. A megfelelõ „kontroll” hiányában pedig csökken a „betegellátás színvonala”, veszélybe kerül a „népegészségügyi célok megvalósítása”, az „ellátás igénybevételéhez való esélyegyenlõség” és az „egészségügyi dolgozók állása, illetve közalkalmazotti státusza és az ezzel járó jogosultságaik”, továbbá sérül a „szabad orvos- és intézményválasztáshoz való jog”. A Kórháztv. 22. § (4) bekezdésével és 32. § (3) bekezdésével kapcsolatban kifogásolták, hogy az ún. „vagyoni biztosíték minimum”, valamint az „ellátási kötelezettség teljesítéséhez rendelkezésre bocsátott célvagyon rendeltetésének megváltoztatása” következtében sérül a tulajdonhoz való alkotmányos jog. Azt állították, hogy az „állampolgárok ezek fedezetét, a járulékfizetési kötelezettségüket jövedelmükbõl teljesítik, s ezáltal az ilyen befizetésekre is kiterjed a tulajdonhoz való jog védelme”.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes